open-index/open-wikipedia-markdown huggingface dataset:
דניאל ז'ובים

**דניאל ז'ובים** (פורטוגזית: Daniel Jobim; נולד ב-23 בפברואר 1973) הוא פסנתרן, זמר ומלחין ברזילאי.

## קריירה
ז'ובים, יליד ריו דה ז'ניירו, הוא בנו של הגיטריסט פאולו ז'ובים ונכדו של טום ז'ובים. הקליט והופיע לצד אמנים כגון דוריבאל קאימי, ז 'ואו ג'ילברטו, קייטנו ולוסו, אנטוניו קרלוס ז'ובים, דונלד פייגן ,שיקו בוארקי, גל קוסטה, מריה בתניה, ליסה אונו, ג'ון פיצרלי, שון לנון, מייקל סמבלו, רוברטו קרלוס, ז'ילברטו ז'יל, מילטון נאסימנטו, סטיבי וונדר סטינג, ועוד. הוא עבד לצד אביו ב רביעת ז'ובים מורלמבאום, יחד עם ג'אק מורלמבאום (צ'לו), פאולה מורלמבאום (שירה). הרפרטואר מבוסס על עבודתו של סבא, עם עיבודים נאמן למקור, בשמירת על הסגנון שלו. הוא הופיע בברזיל, ארצות הברית ואירופה. ב-1995 זוכה בפרס גראמי, כמפיק של האלבום "אנטוניו ברזילירו", מאת אנטוניו קרלוס ז'ובים בקטגוריה הטוב ביותר בביצוע לטין ג'אז.

## פסקול של טלנובלות
* 2005: "Bonita Demais", Belissima (ברשת גלובו)
* 2006: "Wave" עם מריה לואיזה ז'ובים, דפים של החיים (ברשת גלובו)
* 2011: "הנערה מאיפנימה" עם שושה, נשיקה (ברשת גלובו)

## קישורים חיצוניים

* דניאל יובים, נכדו של טום - ראיון
* נטו הריבון/ המדינה שלי - ראיון

קטגוריה:זמרים ברזילאים
קטגוריה:ברזילאים שנולדו ב-1973
ברנה טרוליבוס

**ברנה טרוליבוס** - חברת "Berna" השווייצרית ייצרה 15 סוגי טרוליבוסים שונים בין השנים 1940–1967.

דגם "ברנה טרוליבוס" סדרה 601, 621 (שנת ייצור 1965), היה דו-מפרקי, בעל מנוע חשמלי בכח של 550 וואט ובעל קיבולת של 32 מקומות ישיבה, וסך הכל 137 נוסעים. משקל מורשה היה 15,650 ק"ג.

## חברת ברנה
חברת "ברנה" (באנגלית : "Berna") השווייצרית אשר נוסדה בשנת 1902 הייתה יצרנית שווייצרית של אוטובוסים, טרוליבוסים ומשאיות, שהתמחתה מאוחר יותר בטיפולי מתכות. עד 1960 עסקה החברה בעיקר בייצור רכב, אבל בין השנים 1965–1978 ייצור הרכב פחת בהדרגה והחליפו עם מוצרים אחרים. בסיס החברה היה בעיר אולטן, בקנטון זולותורן בשווייץ. במשך עשרות שנים החברה יצרה משיאות Berna 2VM עבור צבא שווייץ.

בשנת 1965, חברת ברנה פוצלה לשתי חברות בנות חדשות בארצות הברית ובגרמניה.

בשנת 1976 חברת "Saurer" השתלטה על חברת ברנה, וחברת "Berna AG" הייתה לחברת בת של חברת "Saurer".
בשנת 1978 היו לחברה 650 עובדים ומחזור של 55 מיליון פרנק שווייצרי במכירות.

בשנת 2003 מכרה קבוצת "Saurer" את החברה, אשר הופרדה בהדרגה לשתי חטיבות בעלות התמחויות שונות, והמכירה הביאה להקמתן של שתי חברות חדשות אך קשורות, "Bernex Bimetall AG"ו- "IonBond AG Olten". מטה 2 החברות נשאר בעיר אולטן.

## טרוליבוס

חברת "Berna" ייצרה 15 סוגי טרוליבוסים שונים בין השנים 1940–1967. יוצרו טרוליבוסים בתצורות קצרות וארוכות, (דו-מפרקיים).

יוצרו 131 יחידות, אשר נמכרו ב-7 קנטונים בשווייץ.

החברה ייצאה טרוליבוסים לצ'ילה (לעיר ולפראיסו) אשר היו בשרות עד 2010.

## גלריה

קובץ:Trolebus 203.JPG| ברנה טרוליבוס
קובץ:OldtimerLastwagen06 (3644492717).jpg| לוגו חברת ברנה (טרוליבוס)
קובץ:Thun trolleybus 8 and trailer 23 at Thun Bahnhof in 1979.jpg| ברנה טרוליבוס
קובץ:Aduana - Valparaiso.jpg| ברנה טרוליבוס
קובץ:Berna 608.jpg| ברנה טרוליבוס (טרוליבוס ארוך)
קובץ:Berna-built trolleybus in Biel, 1979.jpg|ברנה טרוליבוס
קובץ:Trolebus articulado, Valparaíso.JPG| ברנה טרוליבוס בעיר ולפראיסו בצ'ילה
קובץ:Trolleybuses in Valparaiso.JPG| ברנה טרוליבוס בעיר ולפראיסו
קובץ:Trolley en Valparaíso.jpg| ברנה טרוליבוס בעיר ולפראיסו
קובץ:Sistema de transporte eléctrico de los trolebuses (1).JPG| ברנה טרוליבוס, מודל 1965, בעיר ולפראיסו בצ'ילה
קובץ:Trolebus articulado valparaiso.JPG| ברנה טרוליבוס בעיר ולפראיסו בצ'ילה
קובץ:Ex-Schaffhausen trolleybus 203 in Valparaíso.jpg|ברנה טרוליבוס


## לקריאה נוספת
*  ברנה טרוליבוס
*  ברנה טרוליבוס ( Trolleybus articulés BERNA ) Trolleybus articulés BERNA – SNOTPG

## קישורים חיצוניים

*   ברנה טרוליבוס  ( Trolleybus Berna ) (6:53 דקות), יו-טיוב

## הערות שוליים

קטגוריה:טרוליבוס
קטגוריה:יצרני רכב
קטגוריה:חברות שווייצריות
Sorry Not Sorry

"**Sorry Not Sorry**" (בעברית: **מצטערת לא מצטערת**) הוא שיר שהוקלט על ידי הזמרת האמריקאית, דמי לובאטו.

השיר נכתב על ידי לובאטו, יחד עם שון דאגלס, טרבור בראון, ויליאם זאיר סימונס ומפיק השיר, אוק פלדר. הוא פורסם ב-11 ביולי 2017, כסינגל הראשון מתוך אלבומה Tell Me You Love Me.

## וידאו קליפ
הקליפ הרשמי של השיר בוים על ידי האנה לוקס דייוויס ופורסם בערוץ ה-Vevo ב-19 ביולי 2017. בקליפ, עורכת לובאטו מסיבה בביתה, ומוצגת כאשר היא מבלה בבריכה, בג'קוזי מתנפח, ברחבת הריקודים, ומשתעשעת עם חבריה.

מבין השחקנים, פריס הילטון, וויז קאליפה וכן ג'יימי פוקס לקחו חלק בקליפ.

ב-24 שעותיו הראשונות ביוטיוב, הגיע הקליפ להישג מכובד של כ-8.5 מיליון צפיות, ובכך שבר את שיאה של לובאטו בנושא זה.

נכון למרץ 2020, השיר צבר למעלה מ-430 מיליון צפיות ביוטיוב.

## מצעדים
השיר זכה להצלחה גדולה במצעדים והגיע למקום 6 במצעד האמריקאי הבילבורד הוט 100 ובנוסף לזה הגיע גם לעשירייה הגדולה במצעד הבריטי והאוסטרלי.

### מיקומים שנתיים

## תארים

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:וידאו קליפים שבוימו על ידי האנה לוקס דייוויס
קטגוריה:שירים על בגידה: מעילה באמון
קטגוריה:שירים שנכתבו על ידי דמי לובאטו
קטגוריה:שירי יהלום בברזיל
קטגוריה:סינגלים בהוצאת איילנד רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת סייפהאוס רקורדס
פנג ז'נג

**פנג ז'נג** (בסינית: **张锋**, באנגלית: **Feng Zhang**; נולד ב-22 באוקטובר 1982) הוא ביוכימאי אמריקאי-סיני, פרופסור במכון הטכנולוגי של מסצ'וסטס וחוקר במכון ברוד ובמכון מקגוורן. התפרסם בזכות מחקריו בתחום ההנדסה הגנטית, קריספר ואופטוגנטיקה.

## ביוגרפיה
ז'נג נולד וגדל בסין, להורים מדעני מחשב. הוא היגר לארצות הברית עם אמו בגיל 11, והתחנך בבית ספר תיכון בדה מוין שבאיווה. אביו הצטרף אליהם כעבור מספר שנים. בתקופת הלימודים בתיכון התנדב במעבדת ריפוי גני בעירו. על פרויקט מחקר שערך ב-1999 בו מצא מבנה חלבון העשוי למנוע רטרו-וירוסים לחדור לתאי הגוף, זכה במקום השלישי בתחרות לתלמידי התיכון "Intel Science Talent Search" שהקנה לו מלגת לימודים בסך של 50 אלף דולר.

ביוני 2004 סיים תואר ראשון בכימיה ובפיזיקה מאוניברסיטת הרווארד. בתקופת הלימודים התמחה במעבדתה של שיוואוויי זואנג והשניים היו שותפים למחקר שפורסם בכתב העת Nature במאי 2004, המתאר כיצד וירוס השפעת חודר לתא. לאחר מכן עבר לאוניברסיטת סטנפורד וב-2009 סיים דוקטורט בכימיה וביופיזיקה אותו עשה במעבדתו ותחת הנחייתו של קרל דייסרות'. יחד עם דייסרות' ואד בוידן, תלמיד מחקר נוסף במעבדה, השיגו השלושה פריצות דרך בתחום האופטוגנטיקה, שימוש באור על מנת להשפיע על התנהגות בעלי חיים באמצעות שליטה בתאי עצב. הוא הראה כיצד ניתן לזהות תאי מוח בעכברים המשפיעים על דיכאון. את הפוסט-דוקטורט עשה במעבדת ג'ורג' צ'רץ' באוניברסיטת הרווארד.

בינואר 2011 עבר למכון הטכנולוגי של מסצ'וסטס בו משמש פרופסור חבר במחלקות למדעי המוח, מדעים קוגנקטיביים, והנדסה ביולוגית, ופרופסור למדעי המוח בקתדרה ע"ש ג'יימס ופטריסיה פויטרס. כמו כן הוא הצעיר מבין 12 חברי יסוד (core members) במכון ברוד וחוקר במכון מקגוורן.

ז'נג הוא חלוץ במחקר בתחום העריכה הגנטית והראה במחקריו כיצד ניתן להשתמש ב-CRISPR-Cas9 לעריכת גנום של יונקים. הוא ייסד את חברת "Editas Medicine" יחד עם ג'ניפר דאודנה לקידום פיתוחי עריכת הגנום בטכנולוגיית הקריספר. דאודנה עזבה את החברה, ומאז קיים מאבק משפטי על הקניין הרוחני בתחום בין ז'נג, שותפיו ומכון ברוד מצד אחד לבין דאודנה ואוניברסיטת קליפורניה בברקלי מצד שני וכן מול עמנואל שרפנטייה.

## פרסים והוקרות
*2014 - פרס גבאי לביוטכנולוגיה ורפואה 
*2016 - פרס טאנג
*2016 - פרס קרן גיירדנר הבינלאומי
*2016 - מדליית ג'ון סקוט יחד עם שרפנטייה וג'ניפר דאודנה
*2017 - פרס המרכז הרפואי אולבני
*2017 - פרס למלסון-MIT
*2018 - נבחר לחבר באקדמיה הלאומית למדעים של ארצות הברית ולחבר באקדמיה האמריקאית לאמנויות ולמדעים
*2019 - פרס הארווי, יחד עם עמנואל שרפנטייה וג'ניפר דאודנה
*2025 - המדליה הלאומית לטכנולוגיה וחדשנות

## קישורים חיצוניים

* פנג ז'נג במכון מקגוורן
* פנג ז'נג באתר מכון ברוד
* פנג ז'נג באתר MIT
* פנג ז'נג - הרצאה שהעביר ביום עיון בנושא הנדסה גנטית בטכניון בחיפה, בתאריך 04 בנובמבר 2019.
* ריאיון עם פנג ז'נג, "פרס הארווי הוענק למפתחי טכניקת ההנדסה הגנטית CRISPR", באתר מדע גדול, בקטנה, 29 בנובמבר 2019.

## הערות שוליים

קטגוריה:סגל המכון הטכנולוגי של מסצ'וסטס
קטגוריה:ביוכימאים אמריקאים
קטגוריה:מדעני מוח אמריקאים
קטגוריה:מהגרים מסין לארצות הברית
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:זוכי פרס הארווי
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת סטנפורד
קטגוריה:זוכי מדליית ג'ון סקוט
קטגוריה:זוכי פרס המרכז הרפואי אלבני
קטגוריה:זוכי פרס קרן גיירדנר הבינלאומי
קטגוריה:אמריקאים שנולדו ב-1982
קטגוריה:זוכי המדליה הלאומית לטכנולוגיה ולחדשנות
הרלנד ויליאמס

**הרלנד ויליאמס** (באנגלית: **Harland Williams**; נולד ב-14 בנובמבר 1962) הוא שחקן, קומיקאי וסטנדאפיסט קנדי-אמריקאי.

## ביוגרפיה
הרלנד ויליאמס נולד בטורונטו, אונטריו, קנדה ב-14 בנובמבר 1962, בנם של ג'ון ריזור ויליאמס (John Reesor Williams), עורך דין שהיה חבר בפרלמנט של אונטריו. הוא הילד השלישי מתוך חמישה. הוא בן דודו של קווין הירן (Kevin Hearn), הקלידן של ברנייקדס ליידיס (Barenaked Ladies). 

ב-2009 קיבל אזרחות אמריקאית.

## קריירה
ויליאמס מוכר ממשחקו בסרטים טיפשים בלי הפסקה, צוללת דיזל, סופר בלונדינית ומשתגעים על מרי וכן הוא מדבב בסרטים רבים.

ב-2017 הוא יצר את הסדרה Puppy Dog Pals עבור ערוץ דיסני ג'וניור.

## פילמוגרפיה
* 1994 : *[[טיפשים בלי הפסקה]]*: אופנוען משטרתי
* 1995 : *Big News* (סרט טלוויזיה)
* 1995 : *Simon* (סדרת טלוויזיה) : סימון
* 1996 : *[[צוללת דיזל]]* (*Down Periscope*) : אי.טי. 'סונר' לווסלי*
* [[1997 בקולנוע|1997]] : *RocketMan* : *פרד רנדל*
* [[1997 בקולנוע|1997]] : *לכשכש בכלב*
* 1997 : *Ned's Newt* (סדרת טלוויזיה) : *ניוטון (1997-99)* (קול)
* [[1998 בקולנוע|1998]] : *חברים בכל מחיר* : *Kenny Davis*
* 1998 : *Mr. Headmistress* (סרט טלוויזיה) : *Tucker / Headmistress*
* [[1998 בקולנוע|1998]] : *משתגעים על מרי*: *טרמפיסט*
* [[1998 בקולנוע|1998]] : *Dog Park*: *Callum*
* [[1999 בקולנוע|1999]] : *סופרסטאר*: *אריק סלאטר*
* [[2000 בקולנוע|2000]] : *The Whole Nine Yards*: *סוכן מיוחד סטיב הנסון*
* [[2000 בקולנוע|2000]] : *Big Money Hustlas*: *הארי קוקס*
* [[2000 בטלוויזיה|2000]] : *Sammy* (série télévisée) : *Todd Blake* (voix)
* [[2000 בטלוויזיה|2000]] : *Becoming Dick*: *Richard Breggs*
* [[2000 בטלוויזיה|2000]] : *"The Geena Davis Show"*) (סדרת טלוויזיה) : *אלן*
* [[2001 בקולנוע|2001]] : *אחי איך דפקו אותך* (*Freddy Got Fingered*) : *דארן*
* [[2002 בקולנוע|2002]] : *Back by Midnight*: *Shériff Hubbard*
* [[2002 בקולנוע|2002]] : *Sorority Boys*: *Doofer / Roberta*
* [[2003 בקולנוע|2003]] : *Family Tree* : *Jake*
* [[2003 בקולנוע|2003]] : *Kart Racer* : *Zee*
* [[2005]]: [[13 בר מזל]] : האיש בשחור
* 2005 : [[הכל בגלל סופר-מר]] : מנהל חנות
* 2005 : *רובוטס* : *Lug* (קול)
* 2006 : *סופר בלונדינית* (Employee of the Month): *ראסל*
* 2007 : *לפגוש את הרובינסונים*: קארל (קול)
*2007: [[הדיוקס קורעים את האזרד: ההתחלה]]: שריף רוסקו (סרט טלוויזיה)
* 2008 : *מדגסקר 2: ג'ירף (קול)
* 2008: *Bachelor Party 2: The Last Temptation: דרק*
* 2009 : *[[האהבה היוונית שלי]]* (My Life in Ruins) : *ביג אל*
* 2014-2013: *Package Deal* - שלדון
*2014 - *Back in the Day: סקאנק*
* 2016 : *[[מסיבת נקניקיות]]*: בקבוק קטשופ/באבא גנאש (קול)
* 2017-הווה: גורים וחברים: במאי ומדבב
* 2020: לא פוחד מכלום (אנ') - אליוט (דיבוב)
* 2022: כלבלבי-על: פיסק (קול)
* 2024: *Isla Monstro:* בתור: סם (דיבוב)
* TBA - *Half Baked 2*

## קישורים חיצוניים

* 

קטגוריה:שחקני קולנוע וטלוויזיה קנדים
קטגוריה:מדבבים קנדים
קטגוריה:סטנדאפיסטים קנדים
קטגוריה:קומיקאים קנדים
קטגוריה:במאי קולנוע קנדים
קטגוריה:תסריטאי קולנוע קנדים
קטגוריה:מהגרים מקנדה לארצות הברית
קטגוריה:בוגרי שרידן קולג'
קטגוריה:קנדים שנולדו ב-1962
שלמה יונה רנצו טואף

**שלמה יונה רנצו טואף** (3 באפריל 1913 – 24 בדצמבר 1997) היה רופא נשים, פרופסור מן המניין לגינקולוגיה בבית הספר לרפואה של אוניברסיטת תל אביב, מנהל מחלקת נשים ויולדות א', בבית היולדות הקריה בתל אביב.

## ביוגרפיה
טואף נולד ב-1913 בליבורנו שבאיטליה לאליצ'ה שרה (לבית יאראק) ולשבתאי אלפרדו (יליד 1880). לטואף היו 2 אחים ואחות.

בשנת 1936 סיים טואף את לימודי הרפואה באוניברסיטת פיזה.

בשנת 1938 עלה טואף לארץ ישראל.

לפני קום המדינה, טואף ניהל את מחלקת הנשים של מעפילים בקפריסין. בהמשך התמנה למנהל מחלקת נשים בבית החולים משגב לדך בירושלים.

בשנת 1958 עבר טואף לתל אביב לנהל מחלקת יולדות וגינקולוגיה בבית היולדות הקריה.

בשנת 1958, עם פרישתו של הפרופ' יוסף (גוסטב) אשרמן, חולק בית היולדות לשתי מחלקות, בראשן עמדו הפרופסורים שלמה יונה רנצו טואף ונדב סופרמן, לכל מחלקה הוקצבו חמישים מיטות אשפוז ליולדות ו-23 מיטות אשפוז גינקולוגיות.

בין עיסוקיו הרבים של טואף: גינקולוגיה אונקולוגית.

מתלמידיו: פרופ' ראובן פייזר, פרופ' יוסף בנימין לסינג, פרופ' דני אילון, פרופ' אריאל יפו, פרופ' עמירם ברעם, ד"ר שלמה בלס, ד"ר שפרה זהר, ד"ר ש. גוגול, ד"ר נ. קרוצ'יק.

בשנת 1981 פרש טואף לגמלאות.

טואף נפטר בשנת 1997. השאיר אישה ו-4 ילדים.

## משפחתו
בנו מיכאל אלחנן, בעל עיטור המופת במלחמת יום הכיפורים, מנהל בית חולים ליולדות ופרופסור לגינקולוגיה בארצות הברית.

אחיו היה הרב אליהו טואף אשר כיהן כרב הראשי של רומא בין השנים 1951–2002.

אחיינו הוא הפרופ' אריאל טואף.

## ממחקריו של טואף (בשנות הששים-והשבעים של [[המאה העשרים]])
מאמצע שנות הששים של המאה העשרים טואף עמד בראש צוות חוקרים במספר תחומים, בגינקולוגיה ואנדוקרינולוגיה

להלן הנושאים העיקריים שחקר עם צוותו :

* השפעות הורמונליות של הרכב החלב של נשים מניקות
* שינויים בשחרור הורמון הגדילה במצבי תחלואה מסוימים
* השתתפות מחלות סיסטמיות ביצירת התסמונת רעלת הריון
* השפעה סביבתית ומתן תרופות שונות על שחרור הגונדוטרופינים ההיפופיזירים
* רמות H.P.L ב-הריון תקין ופתולוגי

## מעבודות המחקר של טואף
* https://www.ncbi.nlm.nih.gov/pubmed/?term=Toaff+R. (מעבודות המחקר של Toaff R באתר pubmed)

## ממאמריו
* "הפריון והנטיה למניעת ילודה אצל נשים יהודיות בת"א יפו" ("מגמות" - כתב עת בן תחומי במדע החברה, כרך י"א, גיליון 3, מאי 1961, ביחד עם: פרופ' ר. בקי, י. מטרס, ד"ר ד. אילון)

## לקריאה נוספת
* הרפואה, יוני 1998, כרך 134, מחבר: ד"ר א. הורנשטיין

## קישורים חיצוניים
* 

## הערות שוליים

קטגוריה:בוגרי אוניברסיטת פיזה
קטגוריה:רופאים ביישוב
קטגוריה:גינקולוגים ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:אנשי העלייה החמישית
קטגוריה:ישראלים ילידי איטליה
קטגוריה:משפחת טואף
קטגוריה:יהודים הקבורים בהר המנוחות
קטגוריה:ישראלים שנולדו ב-1913
קטגוריה:ישראלים שנפטרו ב-1997
מקסי קלבר

**מקסימיליאן "מקסי" קלבר** (בגרמנית: **Maximilian "Maxi" Kleber**; נולד ב-29 בינואר 1992) הוא כדורסלן גרמני המשחק בלוס אנג'לס לייקרס מליגת ה-NBA. גובהו 2.08 מטרים, והוא משחק בעמדות הפאוור פורוורד והסנטר.

## קריירה מקצוענית
### באירופה
קלבר שיחק בקבוצות הנוער של TV פייטסהכהיים (TV Veitshöchheim), בקבוצת הנוער של SC הויכלהוף (SC Heuchelhof) ובקבוצת הנוער של TG וירצבורג (TG Würzburg). הוא הופיע לראשונה בליגת העל הבוגרת של גרמניה, הבונדסליגה, בעונת 2011-12, כשהוא מייצג את ס. אוליבר באסקטס מעיר הולדתו וירצבורג. בשנתו הראשונה בקבוצה, שימש שחקן משלים בקבוצה, ושיחק בממוצע 7 דקות למשחק. בעונתו השנייה הוא הפך לשחקן חשוב בקבוצה, כשקלע בממוצע 9.9 נקודות והוסיף 6.7 ריבאונדים למשחק. ב-2012, הוא הכריז על מועמדתו לדראפט ה-NBA ולאחר מכן הסיר את שמו מהרשימה. הוא הפך לזכאי לדראפט ה-NBA ב-2014, אך לא היה נבחר על ידי אף קבוצה.

בפגרת 2014, הוא חתם על חוזה לשנתיים במועדון הספרדי אוברדוירו. בעונת 2014-15, הוא זכה בתואר השחקן המצטיין של הסיבוב ה-25 לאחר שקלע 36 נקודות נגד פואנלברדה. קליבה הופיע 33 פעמים במשחקי הליגה באותה שנה, עם ממוצע של 11.5 נקודות ו-6.5 ריבאונדים למשחק.

ב-1 ביולי 2015 חזר קלבר לגרמניה וחתם על חוזה לשנתיים בבאיירן מינכן. בעונת 2015-16, הוא שיחק ב-24 משחקי בונדסליגה עבור באיירן, כולל 17 שבהם פתח, וקלע בממוצע 8.0 נקודות והוסיף 4.9 ריבאונדים. הוא הופיע ב-37 משחקים (בכולם הופיע בחמישייה) במהלך עונת הבונדסליגה 2016-17, וסיפק ממוצעים של 9.0 נקודות, 5.3 ריבאונדים ו-1.8 אסיסטים למשחק.

### בליגת ה-NBA
ב-13 ביולי 2017 חתם קלבר בקבוצת דאלאס מאבריקס, לצד דירק נוביצקי, גם הוא מווירצבורג במקור. ביולי 2019 חתם על הארכת חוזה בדאלאס ל-4 עונות נוספות, עבור כ-35 מיליון דולר.

ב-2 בפברואר 2025, נשלח קלבר בטרייד, לצד לוקה דונצ'יץ', ומרקיף מוריס ללוס אנג'לס לייקרס בתמורה לאנתוני דייוויס ובחירת סיבוב ראשון ב-2029 שנשלחו לדאלאס מאבריקס, כאשר גם שתי בחירות סיבוב שני (אחת מדאלאס ואחת מהלייקרס) ב-2025 וג'יילן הוד-שפינו נשלחו ליוטה ג'אז.

## קריירה בינלאומית
קלבר שיחק גם עבור נבחרת גרמניה הבוגרת בכדורסל. ב-2014 הוא שיחק עבור הקבוצה, במהלך סיבובי המוקדמות של יורובאסקט 2015.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* מקסימיליאן קלבר באתר beko-bbl.de
* מקסימיליאן קלבר באתר draftexpress.com

## הערות שוליים

קטגוריה:כדורסלנים גרמנים
קטגוריה:כדורסלני אוברדוירו
קטגוריה:כדורסלני באיירן מינכן
קטגוריה:כדורסלני דאלאס מאבריקס
קטגוריה:כדורסלני לוס אנג'לס לייקרס
קטגוריה:שחקני NBA שלא נבחרו בדראפט
קטגוריה:כדורסלני נבחרת גרמניה
קטגוריה:גרמנים שנולדו ב-1992
פרנץ גריסבאך

גנרל **פרנץ גריסבאך** (בגרמנית **Franz Griesbach**; 21 בדצמבר 1892 – 24 בספטמבר 1984), היה מפקד בכיר בוורמאכט שפיקד על כוחות במלחמת העולם השנייה, ואשר עוטר בעיטור צלב האבירים של צלב הברזל עם עלי אלון וחרבות.

## ביוגרפיה
### קריירה מוקדמת
גריסבאך נולד ב-21 בדצמבר 1892 בבריק, שהשתייכה לאימפריה הגרמנית. בשנת 1914 התגייס גרינסבאך לצבא הגרמני הקיסרי, והצטרף לרגימנט הרגלים ה-27 (מגדבורג ה-2 - לואי פרדיננד, נסיך פרוסיה). גריסבאך לחם עם יחידתו במהלך מלחמת העולם הראשונה, ואף נפצע 4 פעמים, בין השאר בעקבות מתקפת גז. ב-23 באוגוסט 1916 הועלה גריסבאך לדרגת לוטננט, ועל פעולותיו במלחמה קיבל את עיטור צלב הברזל דרגה ראשונה ושנייה.

בשנת 1920 שוחרר גריסבאך מהצבא, והחל לעבוד כמורה בפרובינציית סקסוניה, כמו אחיו גאורג אריך (1902–1943), שגם הוא עבד כמורה. ב-1 במרץ 1939 חזר גריסבאך לצבא, ומונה למפקד פלוגה 6 ברגימנט הרגלים ה-12 בדרגת האופטמן.

### מלחמת העולם השנייה
במהלך הפלישה לפולין ובמהלך המערכה על צרפת לחם גרינבאך עם יחידתו כחלק מהדיוויזיה ה-31, וב-1 באוגוסט 1940 הועלה לדרגת מיור ומונה למפקד גדוד התחלופה ה-467. ב-15 בספטמבר 1941 מונה גריסבאך למפקד הגדוד ה-1 ברגימנט הרגלים ה-391, שהיה חלק מהדיוויזיה ה-170, ולחם עמו בגזרה הדרומית של החזית המזרחית. במהלך כיבוש פאודוסיה בחצי האי קרים בתחילת 1942 נפצע גריסבאך, אך אף על פי כן, הוביל את גדודו וכבש את המקום, ועל כך קיבל ב-14 במרץ 1942 את עיטור צלב האבירים של צלב הברזל. ב-17 באפריל 1942 הועלה גריסבאך לדרגת אוברסט לוטננט, ומונה למפקד רגימנט הרגלים ה-399, שהיה אף הוא חלק מהדיוויזיה ה-170. גריסבאך הצטיין שוב בקרבות על סבסטופול, ולאחר מכן הועבר עם שאר הדיוויזיה לאזור לנינגרד. ב-1 בדצמבר 1942 הועלה גריסבאך לדרגת אוברסט, ובתחילת 1943 הצליח לבלום מתקפה סובייטית חזקה. ב-17 במאי 1943 קיבל גריסבאך תוספת עלי אלון לעיטור צלב האבירים של צלב הברזל, וב-15 בפברואר 1944 הוא מונה למפקד הדיוויזיה ה-170. למחרת ב-16 בפברואר 1944 נפצע גריסבאך באורח קשה מפצצת מרגמה, ונשלח לבית חולים, וב-6 במרץ 1944 הוא קיבל תוספת חרבות לעיטור צלב האבירים של צלב הברזל. ב-1 באוגוסט 1944 כשהוא עדיין שוכב בבית החולים, הוא הועלה לדרגת גנרל מיור, ובסוף אפריל 1945 הוא נלקח לשבי הרוסי.

### לאחר המלחמה
ב-21 באוקטובר 1949 שוחרר גריסבאך מהשבי, ולאחר מכן התגורר בלאגה, שם חי עד למותו ב-24 בספטמבר 1984.

## קישורים חיצוניים

* פרנץ גריסבאך באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון וחרבות
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1892
קטגוריה:גרמנים שנפטרו ב-1984
שדה חיטה עם עפרוני

**שדה חיטה עם עפרוני** הוא ציור שמן מעשה ידי הצייר ההולנדי הפוסט אימפרסיוניסטי וינסנט ואן גוך. ואן גוך צייר את הציור בשנת 1887 עת התגורר בפריז. 

החלק המרכזי בציור מציג שדה חיטה שנקצר בחלקו, תחת שמים עם עננים בהירים, ועפרוני בודד המתעופף לכיוון הפינה השמאלית - עליונה של הבד.

כיום נמצא הציור במוזיאון ואן גוך שבאמסטרדם.

## קישורים חיצוניים

*שדה חיטה עם עפרוני, באתר גלריית ון גוך

קטגוריה:וינסנט ואן גוך: ציורים
קטגוריה:ציורי שמן
קטגוריה:אוספי מוזיאון ואן גוך
בד"ץ יורה דעה

**בד"ץ יורה דעה** הוא בד"צ ומערך כשרות שהקים הרב שלמה מחפוד, רב השכונות נוה אחיעזר ושיכון ו' בבני ברק.

## היסטוריה
לאחר נישואיו, החל הרב מחפוד בלימוד שחיטה וניקור והוסמך לשוחט על ידי הרב אברהם חייבי  שהיה אז מפקח כשרות ומרבני "אגודת השוחטים" בתל אביב. באותה תקופה החל לעבוד תחת הרב יעקב לנדא כמשגיח כשרות לענייני תרומות ומעשרות במערכת הכשרות העירונית של בני ברק. בהמשך שולב במערכת השחיטה של הרב לנדא שבה עבד במשך עשרים ושש שנה. במשך תקופה ארוכה היה ראש המנקרים.

בשנת 1987, זמן קצר לאחר פטירת הרב לנדא, הקים את בד"ץ "נווה ציון" בבני ברק, יחד עם ראש ישיבת פורת יוסף הרב שלום כהן, והרב שלמה בן שמעון. בשנת 2001 פרש מבד"ץ נווה ציון והקים את בד"ץ "יורה דעה", המקובל על חלקים נרחבים בציבור החרדי, אף האשכנזי. הבד"צ מספק הכשר גם לאתרוגים תימניים.

ועדת הכשרות מוציאה לאור חוברת הדרכה למוצרי הכשרות בשם "דעת כשרות", בחוברת זו מובאים גם נידונים ופולמוסים הלכתיים, בנושאי כשרות

## קישורים חיצוניים
*סרט תדמית בד"ץ יורה דעה באתר יוטיוב

## הערות שוליים

יורה דעה
הדיוויזיה ה-170 (ורמאכט)

**הדיוויזיה ה-170** (בגרמנית: **170. Infanterie-Division**) הייתה דיוויזיית חיל רגלים של הורמאכט במלחמת העולם השנייה.

## היסטוריה
הדיוויזיה הוקמה ב-1 בדצמבר 1939, והיא הועמדה תחת פיקוד ולטר ויטקה. במהלך מבצע ברברוסה לחמה הדיוויזיה כחלק מהקורפוס ה-54 במסגרת הארמייה ה-11, והשתתפה בכיבוש פאודוסיה ובקרבות על סבסטופול. באוגוסט 1942 הועברה הדיוויזיה לזירה הצפונית, ולחמה שם כחלק מהארמיות ה-11 וה-18 לסירוגין. ביולי 1944 הועברה הדיוויזיה תחת פיקוד הארמייה הרביעית, ולחמה עמה בקרבות בבלארוס ובפרוסיה המזרחית, עד סוף המלחמה.

## מפקדים
* ולטר ויטקה (1 בדצמבר 1939 - 8 בינואר 1942)
* ארווין זאנדר (25 במאי 1941 - 15 בפברואר 1943)
* ולטר קראוס (15 בפברואר 1943 - 15 בפברואר 1944)
* פרנץ גריסבאך (15 בפברואר 1944 - 16 בפברואר 1944)
* זיגפריד האס (16 בפברואר 1944 - 8 במאי 1945)

## קישורים חיצוניים
* הדיוויזיה ה-170 באתר lexikon-der-wehrmacht 

170
האהבה שאחרי

**האהבה שאחרי** (בספרדית: "**Amor despues amor**", או בקיצור **ADDA**) היא טלנובלה ארגנטינאית בכיכובם של השחקנים פדריקו אמאדור, איסבל מסדו, מריאנו מרטינס ולאונורה וקסלר. הסדרה שודרה החל מ-23 בינואר 2017,  ובישראל, בערוץ ויוה, החל מאמצע יוני 2017.

## עלילה
תאונת דרכים בכביש מרוחק, שבה מעורבים גבר ואישה, פותחת תיבת פנדורה. גופת האישה נעלמת בעוד הגבר מובהל לבית החולים בתרדמת. הזהויות של השניים מסגירות את סודם - הם היו זוג נאהבים.

שלוש שנים קודם לכן, רקל ודמיאן פוגשים את סנטיאגו וקרולינה. שני הזוגות נפגשים על רקע סכסוך בין ילדיהם הבוגרים וחברות גדולה נרקמת ביניהם. הם אינם יודעים שהמפגש בין המשפחות יעורר את המשיכה הבלתי נמנעת בין קרולינה ודמיאן ויוביל לסיפור אהבה אסור.

בהווה, קרולינה נעדרת ודמיאן בתרדמת, בעוד רקל וסנטיאגו מתעוררים למציאות כואבת של שברון לב. הם מחליטים לחקור את נסיבות התאונה ולרדת לעומקו של הסוד הגדול שהסתירו מהם קרולינה ודמיאן. סנטיאגו ורקל יראו זה בזה מקור לנחמה והחוויה הקשה המשותפת תעורר בהם רגשות חדשים.

"האהבה שאחרי" היא טלנובלה מקורית ומרתקת, שסחפה את צופי הטלוויזיה בארגנטינה עם עלייתה לאוויר בינואר 2017. בסדרה מככבים מריאנו מרטינז ("אספרנסה"), אלאונורה וקסלר ("אחים בדם"), איסבל מסדו ("דון חואן") ופדריקו אמאדור ("יורשי הנקמה").

## שחקנים ודמיות

## קישורים חיצוניים
* 

קטגוריה:טלנובלות ארגנטינאיות
קטגוריה:סדרות ערוצי ויוה וויוה פלוס
קטגוריה:תוכניות טלוויזיה בשפה הספרדית
קטגוריה:סדרות עם עלילה לא ליניארית
When I Was Your Man

"**When I Was Your Man**" (בעברית: "**כשאני הייתי הגבר שלך**") הוא שיר שהוקלט על ידי הזמר האמריקאי וכותב השירים ברונו מארס לאלבום האולפן השני שלו, "Unorthodox Jukebox". השיר פורסם כסינגל השיווקי השלישי וכסינגל הרשמי השני מתוך האלבום ויצא אל תחנות הרדיו בארצות הברית ב-15 בינואר 2013. השיר נכתב על ידי ברונו מארס, פיליפ לורנס, ארי לוין, אנדרו וויאט; כאשר שלושת הראשונים אף הלחינו את השיר.

"When I Was Your Man" הוא שיר פופ ובלדת פסנתר אמוציונלית, אשר עוסקת בשברון לבו וחרטתו של מארס מלתת למאהבת שלו לברוח, ותקוותו כי הגבר החדש שלה ייתן לה את כל האהבה ותשומת-הלב שהוא לא הצליח לספק. מודגש כי שירתו של מארס מתלווה בנגינתו על הפסנתר ככלי הנגינה היחיד.

השיר זכה בעיקר לביקורות חיוביות ממבקרי המוזיקה, אשר שיבחו בעיקר את יכולותיו הווקאליות, וכינו את השיר "בלדה פגיעה ורגשית". השיר זכה בפרס "Favorite Hit" בטקס פרסי הנוער 2013 והיה מועמד לפרס ביצועי הסולו פופ הטובים ביותר בטקס פרסי גראמי ה-56. השיר אף כבש את המקום הראשון בבילבורד הוט 100, והגיע אל עשרת המקומות הראשונים במצעדים של אוסטרליה, קנדה, דנמרק, צרפת, אירלנד, הולנד, ניו זילנד, נורווגיה, דרום קוריאה ובריטניה. הוא אף זכה בתואר פלטינה מרובעת באוסטרליה ובארצות הברית, ואילו בקנדה, זכה בפלטינה שש פעמים.

השיר היה הסינגל הדיגיטלי השמיני הנמכר ביותר ב-2013, עם מכירה של 8.3 מיליון עותקים, ובכך הצטרף לקבוצת הסינגלים הנמכרים ביותר ברחבי העולם.

## וידאו קליפ
הקליפ של השיר בוים על ידי קמרון דאדי וברונו מארס, ופורסם 5 בפברואר 2013. הסרטון מתאר הקלטה של תוכנית טלוויזיה, בו מארס משתתף כשחקן בודד ומנגן על פסנתר, בזמן שמרכיב משקפי שמש, כוס וויסקי חצי מלאה על גבי הפסנתר שלו, ולבוש בחליפה עם פרח. הסרטון מבוסס על אווירת שנות ה-70 שבאה לידי ביטוי בעיקר באפקטי הרטרו. הקליפ דומה מבחינת הסט והרעיון לקליפ השיר "Love in the Key of C" של בלינדה קרלייל.

## מצעדים

### מצעדי סוף שנה

## קישורים חיצוניים

## הערות שוליים

קטגוריה:שירי ברונו מארס
קטגוריה:שירים באנגלית
קטגוריה:שירים על קנאה
קטגוריה:שירי לפידים
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי יהלום בארצות הברית
קטגוריה:סינגלים בהוצאת אטלנטיק רקורדס
פרידריך פירסט

גנרל **פרידריך פירסט** (בגרמנית: **Friedrich Fürst**; 26 במאי 1889 – 10 באפריל 1956), היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פירסט נולד ב-26 במאי 1889 במינכן, שהשתייכה לאימפריה הגרמנית. בשנת 1909 התגייס לצבא הגרמני הקיסרי, והצטרף לרגימנט הרגלים הבווארי ה-10 (מלך), ולחם בשורותיו במלחמת העולם הראשונה. במהלך המלחמה נפצע פירסט כמה פעמים, ואף הועלה לדרגת אובר לוטננט. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה נשאר פירסט ברייכסווהר, ומילא בו תפקידי פיקוד ומטה. ב-1 בפברואר 1931 הועלה פירסט לדרגת מיור, וב-1 באפריל 1934 מונה למפקד הגדוד ה-2 ברגימנט הרגלים ה-21. ב-1 ביולי אותה שנה הוא הועלה לדרגת אוברסט לוטננט, וב-1 באוקטובר 1936 הועלה לדרגת אוברסט. ב-1 במאי 1937 מונה פירסט למפקד רגימנט הרגלים ה-103, וב-10 בנובמבר 1938 מונה למפקד רגימנט רובאי הפרשים ה-6.

### מלחמת העולם השנייה
ב-14 בספטמבר 1939 מונה פירסט למפקד חטיבת הרובאים ה-6, וב-27 באוקטובר אותה שנה הוא מונה למפקד חטיבת הרובאים ה-7 בדיוויזיית הפאנצר ה-7. פירסט לחם עם חטיבתו במהלך המערכה על צרפת, וב-1 באוקטובר 1940 הועלה לדרגת גנרל מיור. ב-6 באוקטובר 1940 מונה פירסט למפקד הדיוויזיה הממונעת ה-14, ואף לחם עמה במהלך מבצע ברברוסה כחלק מהקורפוס הממונע ה-39 במסגרת ארמיית הפאנצר השלישית, אך בשל מחלה, הוא נאלץ לוותר על תפקידו ב-9 באוגוסט 1941. לאחר החלמתו מונה פירסט ב-18 באוקטובר 1941 למפקד הדיוויזיה ה-34, וב-20 בספטמבר 1942 הוא מונה למפקד **הדיוויזיה ה-171**. ב-1 באוקטובר 1942 הפכה הדיוויזיה שבפיקודו ל**דיוויזיית המילואים ה-171**, והוא הועלה לדרגת גנרל לוטננט. ב-5 בינואר 1944 הוא מונה למפקד **הדיוויזיה ה-442**, ובין ה-9 ל-26 באוגוסט 1944 הוא כיהן כראש המטה של **הדיוויזיה מורביה**. ב-30 בספטמבר 1944 מונה פירסט כמפקד פיקוד הכוחות המזוינים ה-, וב-10 באוקטובר 1944 מונה לסגן מפקד **הדיוויזיה ה-180**. ב-21 בדצמבר 1944 מונה פירסט למפקד המחוז הצבאי ה-11, ובתום המלחמה הוא נלקח בשבי.

### לאחר המלחמה
ב-27 בנובמבר 1947 שוחרר פירסט מהשבי, ולאחר שחרורו התגורר ברוהפולדינג עד למותו ב-10 באפריל 1956.

## קישורים חיצוניים
* פרידריך פירסט באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1956
ג'ילדה

**מרים אלחנדרה ביאנצ'י** (בספרדית: **Miriam Alejandra Bianchi**; 11 באוקטובר 1961 – 7 בספטמבר 1996), הידועה בשם הבמה שלה, כ**ג'ילדה** (Gilda), הייתה זמרת קומביה ארגנטינאית וכותבת שירים ידועה שזכתה למעמד של אלילה בארצה.

## ביוגרפיה
### קריירה
שם הבמה שלה נבחר בהשראת דמות הפאם פאטאל בגילומה של ריטה הייוורת' בסרט גילדה, כאפונים של הסרט. ג'ילדה התחילה להיות מעורבת במוזיקה בארגון פסטיבלים בבי"ס קתולי. לאחר שפגשה את האמרגן חואן קרלוס "טוטי" חימנס (Giménez), ג'ילדה הפכה לזמרת והצטרפה ללהקה שנקראה "לה בארה" (*La Barra*) ולאחר מכן בלהקות בשם "קרמה" ו"אמריקנה". ב-1993, חימנס שכנע אותה להתחיל קריירת סולו והיא הקלטה את שירה "מלב אל לב". שנה לאחר מכן הוציאה את אלבומה *La única* ("היחידה") הכולל את הלהיט "לב שבור" ו-*La puerta* ("הדלת").

ב-1995, שוחרר אלבומה *Pasito. pasito* ("צעד אחר צעד"), כולל הלהיט (ואחד השירים הפופולריים שלה) "no me arrepiento de este amor" ("אני לא מתחרטת על האהבה הזאת").

### מותה
ב-7 בספטמבר 1996 ג'ילדה מתה בתאונת דרכים, בעת סיבוב הופעות בקידום האלבום *corazon valiente* ("לב אמיץ"). ג'ילדה, יחד עם אמא שלה, הבת שלה בת ה-12, שלושה מוזיקאים ונהג האוטובוס מתו כאשר משאית חצתה את הכביש הראשי והתנגשה באוטובוס במהירות של 129 קמ"ש בכביש לאומי מספר 12 שבמחוז אנטרה ריוס, ארגנטינה.

### מורשתה
זמן קצר לאחר מותה, ג'ילדה הפכה לקדושה עממית ומעריצים רבים ייחסו לה מעשי נסים. מדי שנה ביום ההולדת שלה, מעריציה מגיעים אל אתר המקדש שהוקם לזכרה באתר התאונה ומשאירים נרות כחולים, פרחים ומתנות.

ממש לפני מותה, ג'ילדה עבדה על אלבום חדש, אך הצליחה להקליט רק חמישה שירים, אשר נכללו ב-1997 באלבום שנקרא בספרדית *no es mi despedida*.

## דמותה במדיות אחרות
ב-2015 יצא המחזה *ג'ילדה* בבואנוס איירס עם פלורנסיה ברטולד בתפקיד הראשי ובבימויו של איבן אספצ'ה.

בספטמבר 2016 יצא *ג'ילדה*, סרט קולנוע ביוגרפי על חייה ועל הקריירה, שיצא לאקרנים ב-15 בספטמבר 2016, לציון יום השנה ה-20 למותה. בכיכובה של נטליה אוריירו כג'ילדה, כמו גם כמה מוזיקאים מהלהקה המקורית שגילמו את עצמם.

## קישורים חיצוניים

* 

## הערות שוליים

קטגוריה:זמרות ארגנטינאיות
קטגוריה:קדושים עממיים
קטגוריה:זמרות-יוצרות ארגנטינאיות
קטגוריה:הרוגות תאונות דרכים
קטגוריה:ארגנטינאיות שנולדו ב-1961
קטגוריה:ארגנטינאים שנולדו ב-1961
קטגוריה:נפטרות ב-1996
קטגוריה:ארגנטינאים שנפטרו ב-1996
דה נאנג

**דה נאנג** (בוייטנאמית: **Đà Nẵng**) היא העיר השישית בגודלה בווייטנאם (אחרי הו צ'י מין סיטי, האנוי, האורונוצה, הייפונג וקאנטחו), ואחת מערי הנמל החשובות בה. דה נאנג שוכנת לצידי ים סין הדרומי, ומהווה את העיר המרכזית במרכז וייטנאם. העיר ממוקמת בקרבת מספר אתרי מורשת עולמית, כגון העיר העתיקה הוי אן, ומקדש מי סון. בעבר הייתה שייכת העיר לדרום וייטנאם, ושכן בה בסיס אחד מבסיסי חיל האוויר הגדולים בווייטנאם, אשר שימש הן את הדרום וייטנאמים והן את האמריקאים בזמן מלחמת וייטנאם. הבסיס היווה נמל תעופה אשר בוצעו בו 2,595 המראות ונחיתות ביום בממוצע, עובדה שהפכה אותו לשדה התעופה העמוס ביותר בעולם באותה התקופה. הבסיס הפך לאחר המלחמה לנמל התעופה הבין-לאומי דה נאנג.

עם כיבוש העיר על ידי הצרפתים בשנת 1858 החל הכיבוש הצרפתי של וייטנאם שהושלם לאחר כ-30 שנים.

## קישורים חיצוניים

* 
* 
*דה נאנג (אנגלית)

## הערות שוליים

קטגוריה:קצרמר גאוגרפיה של אסיה
קטגוריה:וייטנאם: ערים
קטגוריה:וייטנאם: ערי חוף
קטגוריה:ים סין הדרומי: ערי נמל
קטגוריה:וייטנאם: ערי נמל
קולין הנקס

**קולין לואיס הנקס** (באנגלית: **Colin Lewes Hanks**; נולד ב-24 בנובמבר 1977) הוא שחקן קולנוע וטלוויזיה ויוצר דוקו אמריקאי. נודע בזכות כיכובו בסרטים "מחוז אורנג'", "ללא עקבות", ובסדרות "במשפחות הכי טובות", "דקסטר" ו"פארגו"; עבור האחרון קיבל הנקס מועמדות לפרס אמי ולפרס גלובוס הזהב לשחקן המשנה הטוב ביותר.

## ביוגרפיה
נולד בשם **קולין לואיס דילינגהאם** (**Colin Lewes Dillingham**) בסקרמנטו שבקליפורניה, בנו הבכור של השחקן טום הנקס ואשתו הראשונה, המפיקה והשחקנית סוזן דילינגהאם (נודעה בשם הבמה סמנתה לואיס) שנפטרה מסרטן ב-2002. שם משפחתו שונה ל"הנקס" לאחר שהוריו נישאו ב-1978. יש לו אחות קטנה משני הוריו, אליזבת, ושני אחים-למחצה מנישואיו השניים של אביו לשחקנית ריטה וילסון, צ'סטר וטרומן.

הוא למד לתואר ראשון באוניברסיטת צ'פמן שבעיר אורנג', ולאחר מכן עבר לאוניברסיטת לויולה מרימאונט (LMU) שבלוס אנג'לס, אך הנקס נשר מן הלימודים טרם סיים את התואר.

## קריירה
ב-1996 קיבל תפקיד קטן בסרטו הראשון "מה שאת עושה לי" בו כיכב אביו, טום הנקס שאף ביים את הסרט.

בשנים 1999–2001 שיחק בסדרה "רוזוול" בתור אלכס וויטמן/קפטן שירדן קביט.

ב-2002 כיכב בסרט הדרמה הקומי "מחוז אורנג'" בתור שון ברומדר.

ב-2005 כיכב בתור ג'וני בסרט "Rx" של הבמאי הישראלי אריאל ורומן. לאחר מכן שיחק בסרט האפי "קינג קונג" בעיבודו החדש של פיטר ג'קסון, בתור פרסטון.

ב-2008 כיכב בסרט האינדי "באק הווארד הגדול" בתור טרוי גייבל, לצד אביו טום הנקס וג'ון מלקוביץ'. אחר כך כיכב בסרט המתח "ללא עקבות" בתור גריפין דווד. בנוסף, כיכב בסרט "החבר החדש של אמא שלי" בתור הנרי דוראנד. בהמשך גילם את אוליבר בסרט הקומדיה "בית השפנפנות".

ב-2010 שיחק בסרט הקומדיה "תיכון בראש טוב" בתור ברנדון אליס.

ב-2011 שיחק בעונה השישית של הסדרה "דקסטר" בתור טראוויס מרשל.

בשנת 2014 שיחק בתור השוטר גאס גרימלי בסדרת הפשע "פארגו" שיצר וכתב נואה האולי עבור רשת הטלוויזיה FX. הופעתו של הנקס זכתה לשבחים והוא אף קיבל מועמדות לפרס אמי ולפרס גלובוס הזהב לשחקן המשנה הטוב ביותר.

בשנים 2015–2017 כיכב בתור גרג שורט בסדרה הקומית "במשפחות הכי טובות" ואף היה מועמד לפרס סטלייט עבור תפקידו.

## חיים אישיים
הנקס יצא עם השחקנית ביזי פיליפס בשנות ה-90 בזמן לימודיו בקולג'. ביוני 2009, הנקס התארס לאשת יחסי הציבור סמנת'ה בריאנט. בני הזוג נישאו ב-8 במאי 2010, בלוס אנג'לס, יחד, יש להם שתי בנות, שנולדו ב-2011 וב-2013.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:אמריקאים ילידי קליפורניה
קטגוריה:סקרמנטו: אישים
קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:אמריקאים ממוצא יהודי-אוסטרי
קטגוריה:אמריקאים ממוצא פולני-יהודי
קטגוריה:אמריקאים ממוצא פורטוגזי
קטגוריה:בוגרי אוניברסיטת צ'פמן
קטגוריה:קליפורניה: שחקנים
קטגוריה:אמריקאים שנולדו ב-1977
הדיוויזיה ה-385 (ורמאכט)

**הדיוויזיה ה-385** (בגרמנית: **385. Infanterie-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-10 בינואר 1942, והועמדה תחת פיקוד קרל אייבל. הדיוויזיה נשלחה עד מהרה לחזית המזרחית, ולחמה באזור פולוצק ורוסלאבל, כחלק מהארמייה הרביעית. הדיוויזיה לחמה במתקפת הקיץ הגרמנית, כחלק מהארמייה השנייה ומארמיית הפאנצר הרביעית לסירוגין באזור וורונז', ובדצמבר 1942 הועברה הדיוויזיה לאזור סטלינגרד, שם לחמה כחלק מקורפוס הפאנצר ה-24. לאחר מכן לחמה הדיוויזיה בקרבות הקשים על הדון, וב-21 בינואר 1943 אף נהרג קרל אייבל בעקבות טעות בזיהוי על ידי חיילים איטלקים. במהלך הקרבות הקשים ירדה מצבת הדיוויזיה אל פחות מ-2,000 חיילים, וב-17 בפברואר 1943 צורפו שרידי הדיוויזיה לדיוויזיה ה-387.

## מפקדים
* קרל אייבל (10 בינואר 1942 - 1 בינואר 1943)
* אברהרד פון שוקמן (1 בינואר 1943 - 17 בפברואר 1943)

## קישורים חיצוניים
* הדיוויזיה ה-385 באתר lexikon-der-wehrmacht 

385
פתיחת סארגוסה

**פתיחת סארגוסה** היא פתיחת שחמט שמתחילה במסע:
# ג3

מכיוון שהלבן משחק בדרך כלל באגרסיביות בפתיחה, פתיחת סארגוסה נחשבת לפתיחה נדירה ומוגדרת A00 על ידי אנציקלופדיית פתיחות השחמט.

## היסטוריה
הפתיחה הפכה לפופולרית במועדון שחמט סרגוסה (סרגוסה, ספרד) בשנת 1919. שנה לאחר מכן חבר המועדון חוסה ז'אנקוזה ניתח פתיחה זו ב-*Revista del Club Argentino*. בשנת 1922 בעיר מנהיים בגרמניה נערך טורניר נושא בין שלושה שחקנים, זיגברט טאראש, פאול לאונהרדט וז'אק מיזס, שדרש ממשתתפיו לפתוח במסע 1.ג3, טאראש ניצח.

## אסטרטגיה
הפתיחה 1.ג3 נראית בהתחלה כמסע סתמי. הוא פותח אלכסון למלכה, אך הוא מהווה מעט מאוד השפעה על תפיסת המרכז. הוא מהווה הכנה למסע ד4, אבל הלבן היה יכול לשחק את המסע מיד גם ללא ההכנה. בנוסף, הרגלי במשבצת ג3 מונע מהפרש בצד המלכה להתקדם למשבצת זו ובכך גורם לחיסרון ללבן.

מסע זה אינו נוראי, אך למרות זאת ישנה סבירות גבוהה שהוא יוביל למערכות מבוססות, כמו הגנת קארו-קאן הפוכה או הגנה סלאבית (אבל עם יותר טמפו ללבן); וריאציית ההחלפות בגמביט המלכה הנדחה, לאחר 1.ג3 ה5 2.ד4 ה:ד4 3.ג:ד4 ד5; למצב מבוסס אבל פאסיבי של פתיחת רגלי המלכה לאחר 1.ג3 פו6 2.ד4 או 1.ג3 ד5 2.ד4; או למצב של הגנה סקנדינבית הפוכה לאחר 1.ג3 ה5 2.ד4 ה:ד4 3.מה:ד4?! פג6 4.מהא4. 

לשחור יש מספר תגובות למסע, הנפוצות ביותר (והאפקטיביות ביותר) הן 1 ... ד5, 1... ה5, ו 1...פו6. לאחר 1...ד5, לבן יכול לנסות להגיב באמצעות גמביט פלנטו, 2.ה4?!, למעשה תגובה לא שגרתית להגנה סקנדינבית. לאחר 2...ד:ה4, 3.מהא4+ מחזירה את החייל, אבל שחור זוכה לפיתוח מהיר עם 3..פג6 4.מה:ה4 פו6 5.מהג2 ה5. גם התגובה 1...ו5 היא סבירה כאשר 2.ד4 מגיע למצב ההגנה ההולנדית שבו הלבן שיחק את המהלך הפאסיבי ג3.

התגובה 1...ג5 היא גם אפשרית, אבל נותנת ללבן יותר אפשרויות ממסעים אחרים להעביר את הסיטואציה לפתיחות רגילות שיכולות לזכה את הלבן ביתרון קל. המסע 1...ג5 2.ה4, הופך את המצב לווריאצית אלאפין של ההגנה הסיציליאנית. ההמשך 1...ג5  2.ד4 גם אפשרי, כאשר 2...ג:ד4 (2...ו6 3.ה4 ד5 מעביר את המצב להגנה צרפתית אחרי 4.ה5 או 4.ה:ד5, גם אפשרי) 3.ג:ד4 ד5 מעביר את המצב לווריאצית החילופים הרגילה של ההגנה הסלאבית (בדרך כלל מגיעים אליה דרך 1.ד ד5 2.ג4 ג6 3.ג:ד5 ג:ד5 ג:ד5), שנותן ללבן יתרון קל.

המסע 1...פג6 אפשרי גם כן, היות הוא מעביר את המצב למערכת 1.פג3 (עם היפוך צבעים), כאשר שחור מנסה תוכנית מפוקפקת עם ג5 וד5. לאחר 2.ד4 ד5, השחור מחזיק במצב בלתי רגיל זה עם קשיים מעטים.

## הערות שוליים

סארגוסה
בארי ג'קסון (שחקן)

**בארי ג'קסון** (באנגלית: **Barry Jackson**; 29 במרץ 1938 – 5 בדצמבר 2013) היה שחקן קולנוע וטלוויזיה אנגלי.

## ביוגרפיה
ג'קסון נולד בברמינגהאם ב-29 במרץ 1938. בקולנוע שיחק בסרטים "בתו של ריאן", "בארי לינדון", "אלופי ההפלות", "The Raging Moon", "מיסטר לאב" וב"ווימבלדון - אהבה בלבן".

בטלוויזיה הופיע ג'סקון במיני-סדרה "A for Andromeda", בסדרה "The Mask of Janus", בסדרת המדע בדיוני "דוקטור הו", בפרקים בסדרות "Z-Cars", "Dixon of Dock Green", "The Troubleshooters", "פולדרק", "Oil Strike North", "The New Avengers", "Secret Army", "Blake's 7", "המקצוענים", "קורוניישן סטריט", "אויב על סף ביתי", "כל היצורים גדולים כקטנים", "Minder", "ברז'ראק", "לאבג'וי", "חדר מיון", "Peak Practice", "עדות אילמת", "קוואנה QC", "The Bill", "A Touch of Frost", "הולבי סיטי", "בקצב הלב", ובתפקיד קבוע בדמות הפתולוג ד"ר ג'ורג' בולרד בסדרה "רציחות במידסומר".

בסדרה "דוקטור הו" הופיע ג'קסון בסדרה המקורית בסיפור "The Romans" ובפרק "Mission to the Unknown". ג'קסון גילם את "דראקס" חבר ללימודים של הדוקטור הרביעי בסיפור "The Armageddon Factor".

ג'קסון נפטר בלונדון ב-5 בדצמבר 2013, בגיל 75.

## פילמוגרפיה

## קישורים חיצוניים

* הודעת פטירה, בעיתון הגרדיאן

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1938
קטגוריה:אנגלים שנפטרו ב-2013
יחסי איסלנד–פינלנד

**יחסי איסלנד–פינלנד** הם היחסים הדיפלומטיים בין הממשלות והעמים של '''הרפובליקה של איסלנד''' ושל **[[פינלנד|רפובליקת פינלנד]]**.

שתי המדינות הן ריבוניות וחברות במועצה הארקטית, מועצת אגן הים הבלטי, מועצת אירופה, שמיניית הבלטיות-נורדיות, נאט"ו, המועצה הנורדית, הארגון לשיתוף פעולה ולפיתוח כלכלי והאומות המאוחדות. דעת הקהל של שני העמים על העם השני הן דעות טובות עקב התרבות הנורדית המשותפת והאחווה הנורדית, האחווה מתבטאת בתחרויות, למשל, המדינות הנורדיות תמיד מצביעות אחת לשנייה באירוויזיון.

## היסטוריה
פינלנד ואיסלנד היו מאוחדות בעבר תחת מדינה אחת שנקראה, איחוד קאלמאר, האיחוד הוקם בשנת 1397. גם שוודיה, נורווגיה ודנמרק היו חברות באיחוד שהתפרק עקב פרישת פינלנד ושוודיה בשנת 1524. בדצמבר 1917, קיבלה את עצמאותה מרוסיה הבולשביקית. איסלנד קיבלה את עצמאותה מדנמרק ביוני 1944. היחסים הדיפלומטיים הרשמיים שבין שתי המדינות כוננו ב-15 באוגוסט 1947. תחילה פינלנד יוצגה באיסלנד באמצעות שגרירותה באוסלו, בירת נורווגיה. איסלנד יוצגה בפינלנד באמצעות שגרירותה בסטוקהולם, בירת שוודיה. פינלנד פתחה את השגרירות שלה ברייקיאוויק בירת איסלנד בשנת 1982. איסלנד פתחה את השגרירות שלה בהלסינקי בירת פינלנד ב-1997.

## סחר
לאיסלנד, כחברת איגוד הסחר החופשי האירופי יש גישה בלתי מוגבלת לשוק האיחוד האירופי (שכולל את פינלנד). ב-2015, המסחר הכולל בין איסלנד לאיחוד האירופי הסתכם ב-€5.7 מיליארד יורו.

## משלחות דיפלומטיות
* פינלנד מיוצגת באיסלנד באמצעות שגרירות שהיא מחזיקה ברייקיאוויק בירת המדינה.
* איסלנד מיוצגת בפינלנד באמצעות שגרירות שהיא מחזיקה בהלסינקי בירת המדינה.

קובץ:Embassy of Finland in Reykjavik.jpg|שגרירות פינלנד ברייקיאוויק
קובץ:Icelandic state flag Embassy Helsinki.jpg|שגרירות איסלנד בהלסינקי


## ראו גם
* סקנדינביה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לנצ'יה ליברה

**לנצ'יה ליברה** (באיטלקית: **Lancia Lybra**) היא מכונית סלון אשר יוצרה על ידי חברת לנצ'יה האיטלקית בין השנים 1998–2005 בנוסף, יוצרה ה"לנצ'יה ליברה" בתצורת סטיישן.

דגם ה"לנצ'יה ליברה" התבסס על דגם "אלפא רומיאו 156".

יוצרו 181,307 יחידות מהדגם.

לנצ'יה היא חטיבה בתאגיד פיאט מאז שנת 1969.

## תצורות לנצ'יה ליברה
* 4 דלתות - סלון
* 5 דלתות - סטיישן

## תמונות

קובץ:Lancia Lybra front.jpg| לנצ'יה ליברה סלון
קובץ:Lancia-lybra-20150531-ba-unreg-alx.jpg| לנצ'יה ליברה סלון
קובץ:Lancia Lybra interior.jpg| לנצ'יה ליברה סלון, מבט לתא הנהג
קובץ:Lancia Lybra (8088093301).jpg| לנצ'יה ליברה סלון
קובץ:Lancia lybra inside1.jpg| לנצ'יה ליברה סלון, מבט לתא הנהג
קובץ:Lancia Lybra silver vr.jpg| לנצ'יה ליברה סלון
קובץ:Lancia-lybra-20150531-da-unreg-alx.jpg| לנצ'יה ליברה סלון
קובץ:Lybra sw side.jpg| לנצ'יה ליברה סטיישן
קובץ:Lancia Lybra SW front 20080407.jpg| לנצ'יה ליברה סטיישן
קובץ:Lancia Lybra kombi 2,4 jtd back.jpg| לנצ'יה ליברה סטיישן
קובץ:Lancia Lybra Station Wagon.JPG| לנצ'יה ליברה סטיישן
קובץ:Lancia Lybra 1.9 JTD SW Emblema dashboard 2.jpg| לנצ'יה ליברה סטיישן, מבט לתא הנהג
קובץ:Lancia Lybra titan r.jpg | לנצ'יה ליברה סטיישן

## טבלת דגמי לנצ'יה לפי שנים

## לקריאה נוספת
* לנצ'יה ליברה - מפרט טכני ( Lancia - Lybra - Technical specifications,Fuel economy )

## קישורים חיצוניים
* 

* לנצ'יה ליברה סטיישן  (2:22 דקות), יו-טיוב

## הערות שוליים

קטגוריה:דגמי מכוניות שהושקו ב-1998
קטגוריה:מכוניות סלון
קטגוריה:מכוניות סטיישן
ליברה
קטגוריה:כלי רכב איטלקיים
קרל אייבל

גנרל **קרל אייבל** (בגרמנית: **Karl Eibl**; 23 ביולי 1891 – 21 בינואר 1943), היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
אייבל נולד ב-23 ביולי 1891 בגויזרן, אוסטריה עילית, שהשתייכה לאימפריה האוסטרו-הונגרית. בשנת 1915 במהלך מלחמת העולם הראשונה התגייס לצבא האוסטרו-הונגרי, והצטרף לרגימנט הלאנדווהר ה-21, ולחם בשורותיו במהלך המלחמה. על פעולותיו בקרבות קיבל אייבל עיטורים רבים, ואף הועלה לדרגת האופטמן.

לאחר המלחמה נשאר אייבל בצבא אוסטריה, ומילא בו תפקידי פיקוד ומטה, ואף הועלה לדרגת מיור. לאחר האנשלוס הצטרף אייבל לוורמאכט, ומונה בסתיו 1938 למפקד הגדוד ה-3 ברגימנט הרגלים ה-132, וב-1 בינואר 1939 הועלה לדרגת אוברסט-לויטננט.

### מלחמת העולם השנייה
במהלך המערכה בפולין לחם אייבל עם גדודו כחלק מהדיוויזיה ה-44, וקיבל על פעולותיו את עיטור צלב הברזל דרגה ראשונה ושנייה. באביב 1940 מונה אייבל למפקד הרגימנט ה-132, ובמהלך המערכה על צרפת לחם עמו כחלק מהדיוויזיה ה-44 ואף כבש את העיר שיניולה, ועל כך קיבל ב-15 באוגוסט 1940 את עיטור צלב האבירים של צלב הברזל. לאחר מכן נשאר אייבל עם יחידתו בצרפת, ומאוחר יותר הועבר לסלובקיה, וב-1 בפברואר 1941 הועלה לדרגת אוברסט. במהלך מבצע ברברוסה לחם אייבל עם הרגימנט שבפיקודו כחלק מהדיוויזיה ה-44 במסגרת הקורפוס ה-29, ועל פעולותיו בז'יטומיר ובאומן קיבל ב-31 בדצמבר 1941 תוספת עלי אלון לעיטור צלב האבירים של צלב הברזל. ב-10 בינואר 1942 מונה אייבל למפקד הדיוויזיה ה-385, ולחם עמה באזור פולוצק ורוסלאבל, כחלק מהארמייה הרביעית. הדיוויזיה לחמה במתקפת הקיץ הגרמנית, כחלק מהארמייה השנייה ומארמיית הפאנצר הרביעית לסירוגין באזור וורונז', ובדצמבר 1942 הועברה הדיוויזיה לאזור סטלינגרד, שם לחמה כחלק מקורפוס הפאנצר ה-24. ב-19 בדצמבר 1942 הועלה אייבל לדרגת גנרל לוטננט, וקיבל על פעולותיו תוספת חרבות לעיטור צלב האבירים של צלב הברזל. ב-1 בינואר 1943 הועבר אייבל לעתודת המילואים, וב-20 בינואר מונה למפקד קורפוס הפאנצר ה-24 שלחם באותה עת בקרבות קשים באזור הדון. הקורפוס ספג אבדות כבדות, ומשום כך יצא אייבל למחרת לסייר בקווים הקדמיים של הקורפוס. במהלך סיורו נתקל אייבל בחיילים איטלקים, ובגלל הערפל הכבד הם חשבו אותו לרוסי ופתחו עליו באש. אייבל נפצע קשות מרסיסי רימון יד שהוטל עליו, וכעבור כמה שעות מת בכפר ניקולאייבקה, כתוצאה מאובדן דם. לאחר מותו הועלה אייבל ב-1 במרץ 1943 לדרגת גנרל חיל הרגלים.

## קישורים חיצוניים

* קרל אייבל באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון וחרבות
קטגוריה:מפקדי גייסות גרמניה במלחמת העולם השנייה
קטגוריה:אנשי צבא אוסטרו-הונגרים במלחמת העולם הראשונה
קטגוריה:בוגרי האקדמיה הצבאית הטרזיאנית
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1891
קטגוריה:גרמנים שנפטרו ב-1943
פתיחת בארנס

**פתיחת בארנס** (אנגלית: Barnes Opening) היא פתיחת שחמט שמתחילה במסע:
# ו3
פתיחה זו נקראת על שמו של תומאס וילסון בארנס, שחמטאי אנגלי שהביס את השחקן פול מורפי שמונה פעמים, באחד המשחקים נגד מורפי אף הגיב למסע 1.ה4 עם 1....ו6, הגנה שמכונה הגנת מורפי. פתיחה זו נחשבת לפתיחה נדירה ועקב כך מסווגת תחת הקטגוריה A00 באנציקלופדיית פתיחות השחמט (ECO).

## אסטרטגיה
מתוך 20 המהלכים הראשונים החוקיים בשחמט, הסופר ורב-האמן אדמר מדניס טוען שהמסע 1.ו3 הוא הגרוע ביותר. למרות שהמסע כן משפיע על המשבצת המרכזית ה4, אך את אותה ההשפעה ניתן להשיג על ידי כמעט כל מסע ראשון אחר. המסע 1.ו3 לא מפתח אף כלי, אינו פותח טורים או אלכסונים עבור כלים, ויתרה מכך מעכב את פיתוחו של הפרש שבצד המלך על ידי תפיסת המשבצת הטבעית עבורו, ו3. מסע זה גם משבש את מבנה הרגלים בצד המלך, חושף את המלך הלבן שעדיין לא הצריח דרך אלכסון ה1-ח5, ופותח גם את אלכסון ז1-א7 נגד הצרחה אפשרית בצד המלך. 

עקב היות המסע 1.ו3 מסע חלש, הוא אינו משוחק לעיתים קרובות. למרות זאת, זה כנראה לא מסע הפתיחה הנדיר ביותר. לאחר 1.ו3 ה5 חלק מהשחקנים ממשיכים עם מסע אף יותר תמהוני, 2.מו2, שמכונה לעיתים **התקפת השועל המטוגן**, **פתיחת המלך הנודד**, **ההמרשלג**, **טאמבלוויד**, **פתיחת צלע החזיר**, או **חצי בירד** כמו שנקראת לרוב בממלכה המאוחדת, מכיוון שהמסע 1.ו3 הוא חצי ממסע הפתיחה של פתיחת בירד 1.ו4. דוגמה למשחק ששוחק ככה הוא המשחק בין סימון וויליאמס ומרטין סימונס בסיבוב האחרון של אליפות בריטניה 1999, כאשר לוויליאמס לא הייתה מטרה לשחק למענה. מסע נוסף הוא 2.ה4 שנקרא **פתיחת ראש המלך**. 

למרות החסרונות הברורים, 1.ו3 לא מהווה בהכרח הפסד עבור הלבן. שחור יכול להרוויח יתרון משמעותי באמצעים הרגילים כגון קידום הרגלים למשבצות המרכז ופיתוח מתמיד של כלים כדי לשלוט במרכז הלוח. 

אם הלבן מגיב במסע 1 ... ה5, המשחק עשוי להפוך לפאסיבי יותר. לרוב זה קורה לאחר ו.ו3 ה5 2.פח3 ד5 3.פו2 (שנועד להימנע מהמסע 3 ... ר:פח3 שמחליש את צד המלך) פו6 4.ה3 פג6 5.רה2 רג5 6.O-O O-O. ללבן אמנם אין כוח במרכז הלוח אבל הוא מקווה ליצור בו חור בשביל לשבור את השליטה של השחור.

אם הלבן ישחק יותר מדי מהלכים סתמיים וישאיר קווים שפותחים את המלך שלו לאחר המסע 2.מו2, הוא עשוי לקבל מט מהר מאוד בתחילת המשחק. דוגמה אחת: 1.ו3  ד5 2.מו2 ה5 (השחור מקדם שני רגלים למרכז הלוח ומכין את עצמו לפיתוח מהיר) 3.ה4 רג5+ 4.מז3 מהז#5.

## מט טיפשים
פתיחת בארנס יכולה להוביל למט טיפשים, 1.ו3 ה5 2.ז4 מהח#4. מכל מסעותיו החוקיים של הלבן רק מסע חוקי אחד מאפשר מט במסע אחד והוא 2. ז4, מהלך נוסף מאפשר מט כפוי בשני מהלכים והוא 2.ח3 (3.ז3 חוסם את השח ולאחר מכן נאכל, 3 ... מה:ז#3).

## ראו גם
* מט טיפשים

## הערות שוליים

*

בארנס
אל רחום שמך

[250px|ממוזער|שמאל|אל רחום שמך מתוך [מחזור לאוד, המאה ה-13]]
[250px|ממוזער|שמאל|[יהודים מתפללים בבית הכנסת ביום הכיפורים (1878), ציור של מאוריצי גוטליב]]
**אֵל רַחוּם שְׁמָךְ** הוא פיוט שנאמר בקהילות רבות כחלק מאמירת הסליחות. יהודי ספרד נוהגים לומר פיוט זה בעשרת ימי תשובה, ויהודי אשכנז נוהגים לאומרו בנוסח שונה מעט בסופה של כל מערכת סליחות (במנהג המקורי, רק בסוף סליחות של ימים נוראים, אבל בתקופה המאוחרת ניתוסף בקצת קהילות גם בתעניות.). הפיוט חובר על ידי מחבר לא ידוע.

הפיוט מושר לאחר הפיוט 'אדון הסליחות' בסליחות של כל עדות המזרח, ובאופן מקוצר גם בסוף הסליחות של האשכנזים.

## תוכן ומבנה הפיוט
הפיוט כתוב כך שהמשפטים יוצרים תקבולת משלימה. כל הפסוקים מסתיימים במילה "שְׁמֶךָ". חתימת הפיוט משמשת פתיחה לפיוט הבא בעקבותיו: עשה למען שמך, עשה למען אֲמִתָּךְ.

הפיוט מתאר את שמותיו של האל הרחום והחנון, שיחמול על העם שקרוי על שמו.

הבקשה נשענת על הרעיון המובע ב: 

## ראה בעני עמך
בעשרת ימי תשובה יש מוסיפים בקהילות הספרדים פיוט זה:

כל פסוק, המורכב משלוש מילים פותח במילה "אֵל", אחריו אחד מכינויי האל ולסיום המילה "שְׁמָךְ".

האותיות הראשונות של כינויי האל בכל תיבה בפיוט יוצרות אקרוסטיכון אלפביתי.

לאחר כל ארבעה כינויים כאלו מופיעה הבקשה החוזרת המפנה את רחמיו של ה' ואת יתר תכונותיו החיוביות כלפי עמו וכלפי העולם כולו.

הפזמון החוזר (רפרן) בפיוט הוא המשפט "רְאֵה בָּעֳנִי עַמָּךְ, רַחֵם עַל עוֹלָמָךְ." בדרך כלל שר החזן כל בית בן ארבעה תארים, וקהל המתפללים עונה כנגדו את הרפרן.

## קישורים חיצוניים

* 
* איתי מרינברג, אל רחום שמך ראה בעני עמך - אמנות השיר, באתר הפיוט והתפילה של הספרייה הלאומית

## הערות שוליים

קטגוריה:סליחות
קטגוריה:פיוטי יום הכיפורים
קטגוריה:יצירות שמחברן אינו ידוע
קרל לורץ'

**קרל לורץ**' (1851–1928) היה רופא, מנהל בית החולים הגרמני ביפו (1880-?), רופא בבית החולים שער ציון ביפו (1891-?)

## ביוגרפיה

לורץ' נולד בווינטרלינגן שבגרמניה, הגיע לארץ ישראל סמוך להגעת הטמפלרים. טיפל בחולים בירושלים.

בשנת 1874 היה סניטר בבית החולים הגרמני ביפו. אשתו לעתיד רוזין וולפר הייתה בעלת אמצעים ולורץ' יצא ללימודי רפואה בארלנגן. בשנת 1878 לאחר סיום לימודיו, ולאחר נישואיו פתח לורץ' מרפאה בבית לחם.

בשנת 1880 הציע ללורץ' מייסד תנועת הטמפלרים  כריסטוף הופמן לנהל את בית החולים הגרמני ביפו. לורץ' עבר עם משפחתו ליפו.

בית החולים מוקם בתחום המושבה האמריקאית-גרמנית ביפו.

בעת מסע וילהלם השני לארץ ישראל, וביקורו של הקיסר ביפו, העניק הקיסר ללורץ' עיטור.

בשנות התשעים של המאה התשע עשרה נפתח בית חולים שער ציון בשכונת מנשייה (יפו), ולורץ' התחיל לטפל בחולים יהודים, במסגרת בית החולים.

בשנת 1916 העניקה ממשלת גרמניה ללורץ' את התואר "Sanitätsrat"

ביוני 1918 העבירו שלטונות המנדט הבריטי את משפחת לורץ' (לורץ', רעייתו השנייה מריה לבית בולאץ וילדיהם) עם כל הגרמנים  שהתגוררו ביפו להלואן שליד קהיר במצרים. כעבור כשנה חזרו ליפו, לבקשת האוכלוסייה הערבית והיהודית, אך במשך כשנה נאסר עליו לעבוד כרופא.

לורץ' נפטר ב-1928.

## בית החולים הגרמני ביפו
ד"ר כריסטיאן גוטלוב דוד זנדל, אביו של תיאודור זנדל, רופא המושבה הטמפלרית ביפו ייסד את בית החולים הגרמני ביפו וב-1867 שימש כיועץ למשה מונטיפיורי בתכנון פרויקטים שונים שיזם בארץ באותה עת. 

זנדל היה מנהלו של בית החולים הגרמני ביפו,

לורץ' היה מנהלו השני של בית החולים הגרמני ביפו.

## הערות שוליים

קטגוריה:התקופה העות'מאנית בארץ ישראל
קטגוריה:רופאים גרמנים
קטגוריה:רופאים ארץ-ישראלים
קטגוריה:נפטרים ב-1928